interakcia liekov
Dobrý deň, je možné užívať stoptussin sirup 180ml spolu s paralen grip chripka a suchý kašel?Ďakujem za odpoveď
Dobrý deň
Ďakujeme za Vašu otázku
Liek Stoptussin sirup tlmí dráždenie na kašeľ, mení skladbu prieduškového hlienu a uľahčuje tak jeho vykašliavanie. Liek je určený na liečbu suchého, dráždivého, ťažko utíšiteľného kašľa rôzneho pôvodu.
Liek Paralen Grip obsahuje tri liečivá paracetamol (znižuje teplotu a tlmí bolesť), pseudoefedríniumchlorid (odstraňuje zdurenie nosovej sliznice), dextrometorfániumbromid (potláča kašeľ priamym pôsobením na centrum kašľa v predĺženej mieche). Používa sa pri liečbe horúčkovitých vírusových akútnych aj chronických ochorení dýchacieho ústrojenstva sprevádzaných suchým, dráždivým či záchvatovým kašľom.
Lieky Paralen Grip a Stoptussin sirup sú určené na suchý dráždivý kašeľ, pričom kombinácia dvoch rôznych liekov s antitusickým pôsobením sa neodporúča. Taktiež pri ich súčasnom užívaní bola pozorovaná stredne závažná interakcia, pri ktorej môže byť zosilnený tlmivý účinok liekov na centrálny nervový systém.
Súčasné užívanie liekov Stoptussin sirup a Paralen Grip neodporúčam.
Prajem pekný zvyšok dňa
S pozdravom, PharmDr. Lucia Kubáňová